Fioło del pì noto boss Gaetano Badalamenti el xe ricercà dal 1995, par asociazion de tipo mafioxo, e dal 22 de novembre del 2000 el xe stà spicà intełi soi confronti un mandato d'aresto internazionałe El xe tra i trenta pì pericołoxi criminałi ricercà da łe forze de l'ordine itałiane. A l'inizio de ła seconda guerra de mafia, Vito Badalamenti el lasia Cinisi insieme al pare intel 1981 par emigrar prima in Brasile, poi in Spagna dove el viene arestà insieme al padre par l'afare "Pizza connection". Estradato da ła Spagna verso i Stati Uniti intel 1984, el trascore quattro ani in gałera poiché no el paga la cauzion de diversi miłioni de dołari. Ała fin del proceso, mentre el pare sarà condanà a 45 ani de gałera, lu el sarà asolto da łe accuse In Italia, el viene condanà a sie ani de reclusion intel ambito del proceso "Maxi quater" a Cosa nostra. La stampa la ga acredità Vito Badalamenti come latitante a l'estero, in Brasile o in Australia, da dove el continuarìe a gestir afari co la mafia americana e co queła siçiłiana.